Predkladacia správa

Národná rada SR schválila  zákon č. 193/2001 Z.z. o podpore na zriadenie priemyselných parkov a o doplnení zákona NR SR č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov, ktorý vstúpil do platnosti dňa 1. júna 2001.

Predkladaný návrh manuálu pre poskytovanie podpory na zriaďovanie priemyselných parkov  spresňuje a vysvetľuje postup pri predkladaní žiadostí ako aj hlavné kritériá, ktoré musí žiadateľ o poskytnutie podpory splniť. Manuál zároveň upravuje mechanizmus schvaľovania jednotlivých žiadostí. 

Materiál bol pripravovaný podpredsedom vlády SR v spolupráci s Ministerstvom hospodárstva SR a Ministerstvom výstavby SR a je výsledkom vzájomnej koordinácie týchto subjektov. Ministerstvo hospodárstva akceptovalo všetky úlohy, ktoré mu z tohto manuálu vyplývajú.

Súčasťou predkladaného materiálu sú náležitosti žiadosti o poskytnutie podpory na zriadenie priemyselného parku  spolu s obsažným vysvetlením jednotlivých príloh, ktoré sú zo zákona povinnou súčasťou tejto žiadosti a zákon ich bližšie nešpecifikuje.

Jednou z nosných častí predkladaného návrhu manuálu sú aj kritéria, na základe ktorých sa vypracováva stanovisko k schváleniu žiadosti.